2000R1362 — SL — 29.07.2008 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 1362/2000

z dne 29. junija 2000

o izvedbi, za Skupnost, tarifnih določb Sklepa št. 2/2000 Skupnega Sveta iz Začasnega sporazuma o trgovini in s trgovino povezanimi zadevami med Evropsko skupnostjo in Združenimi mehiškimi državami







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti in zlasti člena 133 Pogodbe, ob upoštevanju predloga Komisije, ob upoštevanju naslednjega: (1) Skupni svet iz Začasnega sporazuma o trgovini in s trgovino povezanimi zadevami med Evropsko skupnostjo in Združenimi mehiškimi državami je s svojim sklepom št. 2/2000 sprejel ukrepe za izvajanje vidikov tega sporazuma, povezanih z blagovno menjavo, ki začnejo veljati 1. julija 2000. (2) Tarifni preferenciali, predvideni v sklepu št. 2/2000, se uporabljajo za proizvode s poreklom iz Mehike v skladu s Prilogo III tega sklepa. (3) Predpisati je treba posebne določbe za uporabo teh tarifnih preferencialov znotraj Skupnosti. (4) Temeljne stopnje za izračun znižanja carin so določene v Sklepu 2/2000. (5) Po splošnem pravilu se uporabljajo iste metode izračunavanja za ad valorem in posebne stopnje dajatev, kot tudi za obravnavo najnižjih in najvišjih dajatev, predvidenih v skupni carinski tarifi. (6) Sklep št. 2/2000 določa, da so lahko določeni proizvodi s poreklom iz Mehike uvoženi v Skupnost v okviru tarifnih kvot z znižano stopnjo ali stopnjo prosto carinskih dajatev. Ta sklep navaja proizvode, upravičene do teh tarifnih ukrepov, njihovo količino in dajatve. Tarifne kvote se praviloma upravljajo po sistemu prvi prispe, prvi dobi v skladu s členi 308a do 308c Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92o Carinskem zakoniku Skupnosti ( 1 ). Tarifne kvote za določene proizvode so odvisne od izpolnjevanja posebnih pravil o poreklu v določenem časovnem obdobju. Tudi te tarifne kvote se upravljajo po prej omenjenem sistemu prvi prispe, prvi dobi. (7) Oznake kombinirane nomenklature iz te uredbe so oznake iz leta 2000, kot to določa Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi ( 2 ). Spremembe kombinirane nomenklature in oznak TARIC ne smejo privesti do spreminjanja vsebine sporazumov ali drugih aktov, sklenjenih med Skupnostjo in Mehiko. Komisija mora zato ob pomoči Odbora za Carinski zakonik zaradi poenostavitve sprejeti potrebne ukrepe za izvajanje te uredbe v skladu s Sklepom Sveta 1999/468/ES z dne 28. junija 1999 o postopkih za uveljavljanje izvedbenih pooblastil Komisije ( 3 ). (8) Da bi preprečili goljufije, morajo biti preferencialni uvozi v Skupnost pod nadzorom – ob upoštevanju naslednjega: SPREJEL NASLEDNJO UREDBO:







Člen 1

1. Za namene izvajanja Sklepa št. 2/2000 Skupnega sveta iz Začasnega sporazuma o trgovini in s trgovino povezanimi zadevami med Evropsko skupnostjo in Združenimi mehiškimi državami:

(a) Pojem „MFN“ pomeni najnižjo stopnjo dajatve v stolpcu 3 ali 4 drugega dela Priloge I Uredbe (EGS) št. 2658/87, ob upoštevanju obdobij uporabe, navedenih v tem stolpcu. Vendar pa ne pomeni dajatve, določene v okviru tarifne kvote na podlagi člena 26 Pogodbe ali na podlagi Priloge 7 k Uredbi (EGS) št. 2658/87.

(b) V skladu z odstavkom 2 se končne stopnje preferencialnih dajatev zaokrožijo navzdol na prvo decimalko.

2. Če je rezultat izračuna stopnje preferencialne dajatve eno od spodaj navedenega, se šteje, da je preferencialna stopnja popolna oprostitev:

(a) 1 % ali manj v primeru dajatev ad valorem, ali

(b) 0,5 EUR ali manj na posamezni znesek v primeru posebnih dajatev.

3. Kadarkoli tarifne dajatve zajemajo neko dajatev ad valorem in eno ali več posebnih dajatev, je preferencialno znižanje omejeno na dajatev ad valorem, če je to določeno v členu 8 Sklepa št. 2/2000. Kadar tarifne dajatve zajemajo dajatev ad valorem z najnižjo ali najvišjo dajatvijo, velja preferencialno znižanje tudi za najnižjo in najvišjo dajatev. Če zajemajo več kakor eno posebno dajatev, velja preferencialno znižanje za vse dajatve.

Člen 2

1. V skladu z odstavkom 5 se tarifne dajatve za proizvode, navedene v Prilogi k tej uredbi, s poreklom iz Mehike, znižajo na predvidene ravni v okviru tarifnih kvot, opredeljenih v Prilogi.

▼M2

2. Te tarifne kvote se upravljajo v skladu s členi 308a, 308b in 308c Uredbe (EGS) št. 2454/93. Vendar se člen 308c(2) in (3) ne uporablja za tarifno kvoto, ki je v Prilogi pod zaporedno št. 09.1871.

▼B

3. Za proizvode, zajete v Prilogi k tej uredbi velja:

(a) poseben izvozni dokument, naveden v členu 8(7) Sklepa št. 2/2000 Skupnega sveta pomeni potrdilo o gibanju blaga EUR 1 ali izjavo na računu iz člena 15(1) tega sklepa,

(b) sprejem izjave za sprostitev v prosti promet se šteje za izdajo uvoznega dovoljenja, navedenega v navedeni določbi.

▼M2

3a. V zvezi s proizvodi pod oznako KN 0803 00 19 ni treba predložiti uvoznega dovoljenja za sveže banane s poreklom iz Mehike.

▼B

4. Znižanja dajatev, navedena v Prilogi, so izražena kot odstotek carinskih dajatev, uporabljenih za blago mehiškega porekla izven zadevnih tarifnih kvot, ko je deklarirano za sprostitev v prost promet.

5. Carinska dajatev za proizvode oznake KN 1704 10 znotraj tarifne kvote po zaporedni št. 09.1857 v Prilogi k tej uredbi je 6 %. ►M1 Carinska stopnja za proizvode oznake KN 1604 14 16 znotraj tarifne kvote po zaporedni št. 09.1854 v Prilogi k tej uredbi je 6 %. ◄

▼M2

5a. Carinska dajatev, ki se uporablja za proizvode pod oznako KN 1302 20 10 znotraj tarifne kvote pod zaporedno št. 09.1873 v Prilogi, znaša 2 %.

▼M4

5b. Carinska dajatev, ki se uporablja za proizvode pod oznako KN 0803 00 19 v okviru tarifne kvote, ki je v Prilogi pod zaporedno št. 09.1834, znaša 70 EUR na tono.

6. Razen tarifnih kvot pod zaporednimi št. 09.1834, št. 09.1854, št. 09.1873 in št. 09.1899 se tarifne kvote iz Priloge k tej uredbi odprejo vsako leto za dvanajst mesecev od 1. julija do 30. junija. Te kvote se prvič odprejo 1. julija 2000.

Tarifna kvota pod zaporedno št. 09.1834 se odpre od 1. januarja do 31. decembra v vsakem koledarskem letu. Za leto 2008 se ta kvota uporablja od 29. julija 2008.

Tarifna kvota pod zaporedno št. 09.1873 se odpre od 1. maja 2004 do 31. decembra 2004 ter nato od 1. januarja do 31. decembra v vsakem koledarskem letu, dokler kvota velja.

▼B

7. Tarifna kvota po zaporedni številki 09.1847 v Prilogi k tej uredbi bo zadnjič odprta 1. julija 2007.

8. Letna tarifna kvota 2 500 enot bo odprta po preferencialni stopnji, določeni v Sporazumu o vozilih oznak KN 8701 20, 8702 in 8704, s poreklom iz Mehike, v skladu s posebnimi pravili o poreklu blaga, predpisanimi v Prilogi III, Dodatek IIa, opomba 12.1, k Sklepu št. 2/2000. Ta tarifna kvota je odprta letno za dvanajst mesecev od 1. januarja do 31. decembra do decembra 2006. Prvič se odpre 1. julija 2000 za polovico letne višine.

Da bi bili upravičeni do koriščenja te tarifne kvote, je treba v okence 7 (opombe) potrdila o gibanju blaga EUR.1 ali v izjavi na računu za zadevno blago navesti: „Posebno pravilo o poreklu blaga, določeno v Sklepu št. 2/2000 Skupnega sveta ES in Mehike, Priloga III, Dodatek IIa, opomba 12.1“.

Člen 3

Letna višina tarifne kvote pod zaporedno št. 09.1853 v Prilogi k tej uredbi se od 1. julija 2001 povečuje vsako leto za 500 ton.

Člen 4

Ne da bi to vplivalo na člena 2 in 3, Komisija v skladu s postopkom upravljanja iz člena 5(2) sprejme spremembe in tehnične prilagoditve Priloge k tej uredbi, potrebne zaradi sprememb kombinirane nomenklature in oznak TARIC, ali zaradi sklepov Skupnega sveta ES in Mehike, ali zaradi sklenitve sporazumov, protokolov ali izmenjav pisem med Skupnostjo in Mehiko.

Člen 5

1. Komisiji pomaga Odbor za carinski zakonik, v nadaljevanju „Odbor“.

2. Kadarkoli se navaja ta odstavek, se uporabljata člena 4 in 7 Sklepa 1999/468/ES. Rok, določen v členu 4(3) Sklepa 1999/468/ES, je tri mesece.

3. Odbor sprejme svoj poslovnik.

Člen 6

1. Proizvodi v prostem prometu, upravičeni do preferencialnih stopenj na podlagi Sklepa št. 2/2000 so pod nadzorom. Komisija po posvetu z državami članicami določi proizvode, za katere velja ta nadzor.

2. Uporabi se člen 308d Uredbe (EGS) št. 2454/93.

3. Države članice in Komisija tesno sodelujejo, da zagotovijo izpolnjevanje tega nadzornega ukrepa.

Člen 7

Ta uredba začne veljati dan po objavi v Uradnem listu Evropskih skupnosti.

Uporablja se od 1. julija 2000.

Ta uredba je v celoti zavezujoča in se neposredno uporablja v vseh državah članicah.









PRILOGA

o proizvodih, navedenih v členu 2

Ne glede na pravila za razlaganje kombinirane nomenklature se šteje, da ima besedilo za poimenovanje proizvodov samo okvirno vrednost, pri čemer se preferencialna shema v kontekstu te priloge določi z zajemanjem oznak KN, kakršne so obstajale ob času sprejetja te uredbe. Kjer je pred oznako KN naveden ex, se preferencialna shema določi s skupno uporabo oznake KN in ustreznega poimenovanja.







Zaporedna številka Oznaka KN Poimenovanje letna višina tarifne kvote (neto masa, razen če je določeno drugače) Dajatev v okviru tarifne kvote (odstotno znižanje) 09.1831 0407 00 19 Perutninska jajca, razen puranjih in gosjih, valilna (1) 300 ton 50 MFN ali 50 GSP (2) ▼M2 09.1832 0408 11 80 0408 19 81 0408 19 89 0408 91 80 0408 99 80 — Jajčni rumenjaki, ptičja jajca, ne v lupini: 1 000 ton (3) 50 MFN ali 50 GSP (2) 09.1875 0408 11 80 — Jajčni rumenjaki, sušeni 50 MFN ali 50 GSP (2) 09.1877 0408 19 81 — Jajčni rumenjaki, tekoči 50 MFN ali 50 GSP (2) 0408 19 89 — Jajčni rumenjaki, drugi 09.1879 0408 91 80 — Ptičja jajca, ne v lupini, sušena 50 MFN ali 50 GSP (2) 09.1881 0408 99 80 — Ptičja jajca, ne v lupini, druga 50 MFN ali 50 GSP (2) ▼B 09.1833 0409 00 00 Naravni med 30 000 ton 50 MFN ali 50 GSP (2) 09.1835 ex060310 10ex060310 20ex060310 30ex060310 40ex060310 50 Rezano cvetje, sveže, od 1. junija do 31. oktobra 350 ton 100 09.1837 ex060310 80 Rezano cvetje, sveže, od 1. junija do 31. oktobra 400 ton 100 09.1839 ex060310 10ex060310 20ex060310 30ex060310 40ex060310 50 Rezano cvetje, sveže, od 1. novembra do 31. maja 350 ton 100 09.1841 ex060310 80 Rezano cvetje, sveže, od 1. novembra do 31. maja 400 ton 100 09.1843 ex070920 00 Beluši, sveži ali ohlajeni, od 1. marca do 30. novembra 600 ton 100 09.1845 0710 21 00 Zamrznjen grah 500 ton 50 MFN ali 50 GSP (2) ▼M4 09.1834 0803 00 19 Banane, sveže (razen rajskih smokev) 2 000 ton Uporablja se fiksna dajatev ▼B 09.1847 ex080440 00 Avokado, od 1. junija do 30 septembra 20 000 ton 100 09.1849 ex080719 00 Melone, razen lubenic, sveže, od 1. do 31. januarja, od 1. aprila do 31. maja in od 1. oktobra do 31. decembra 1 000 ton 50 MFN ali 50 GSP (2) 09.1851 0811 10 90 Jagode, brez dodanega sladkorja ali drugih sladil 1 000 ton 50 MFN ali 50 GSP (2) 09.1853 1604 14 111604 14 181604 14 901604 19 391604 20 70 Pripravljene ali konzervirane ribe 2 000 ton (4) 66,66 MFN ali 66,66 GSP (2) ▼M1 09.1854 1604 14 16 Fileti tuna, znani kot „loins“ 5 000 ton (7) Uporabi se fiksna carinska stopnja ▼B 09.1855 1703 10 00 Melasa iz sladkornega trsa 275 000 ton 100 09.1857 1704 10 Žvečilni gumi, prevlečen s sladkorjem ali ne 1 000 ton Uporabi se fiksna carinska stopnja 09.1859 2005 60 00 Beluši, pripravljeni ali konzervirani drugače kot v kisu ali ocetni kislini 1 000 ton 50 MFN ali 50 GSP (2) 09.1861 2008 92 512008 92 742008 92 922008 92 932008 92 942008 92 962008 92 972008 92 98 Mešanice iz sadja, pripravljene ali konzervirane 1 500 ton 50 MFN ali 50 GSP (2) 09.1863 2009 11 112009 11 192009 11 912009 19 112009 19 192009 19 912009 19 99 Pomarančni sok, nefermentiran in brez dodanega alkohola, razen pomarančni sok oznake 2009 11 99 1 000 ton 50 MFN ali 50 GSP (2) 09.1865 ex200911 99 Pomarančni sok, zamrznjen, z Brix številom več kot 20 (gostota, ki je večja od 1,083 g/cm3 pri 20 °C) 30 000 ton 75 MFN ali 75 GSP (2) 09.1867 2009 40 112009 40 192009 40 302009 40 912009 40 99 Ananasov sok, nefermentiran in brez dodanega alkohola 2 500 ton 50 MFN ali 50 GSP (2) ▼M2 09.1869 3502 11 90 3502 19 90 — Jajčni albumin: 3 000 ton (3) 100 09.1883 ex350211 90 — sušen (kristali) 100 09.1885 ex350211 90 — sušen (drugi) 100 09.1887 3502 19 90 — razen sušenega 100 ▼M4 ————— ▼M2 09.1873 ex130220 10 Suhe pektinske snovi, pektinati in pektati v obliki prahu 250 ton Uporabi se fiksna carinska stopnja ▼B 09.1899 8701 20 Cestni vlačilci za polpriklopnike: — pri katerih vrednost vseh materialov brez porekla ne presega 55 % (5) cene proizvoda franko tovarna 2 500 enot 100 8702 Motorna vozila za prevoz deset ali več oseb, vštevši voznika: — pri katerih vrednost vseh materialov brez porekla ne presega 55 % (5) cene proizvoda franko tovarna (6) 8704 Motorna vozila za prevoz blaga: — pri katerih vrednost vseh materialov brez porekla ne presega 55 % (5) cene proizvoda franko tovarna (6) (1) Za vpis pod to podštevilko veljajo pogoji, ki jih predpisujejo ustrezne določbe Skupnosti. (2) Katerikoli pomeni uporabo nižje dajatve. (3) Ekvivalent za jajčne lupine. Pretvarja se v skladu z razmerji, določenimi v Prilogi 69 Uredbe (EGS) št. 2454/93. (4) Od drugega leta uporabe dalje se višina te tarifne kvote letno poveča za 500 ton. (5) Ta vrednost je od 1. januarja 2003 50 %. (6) Preferencialne stopnje, ki veljajo za te e, so določene v skladu s členom 5(2) Sklepa št. 2/2000. (7) V letu 2005 je letna količina 6000 ton. Od leta 2006 se letna količina povečuje v skladu s Prilogo Sklepa Skupnega sveta EU-Mehika št. 2/2004 pod pogojem, da je bilo vsaj 80 % celotne količine iz kvote preteklega leta porabljeno do 31. decembra tega leta. (8) Ta tarifna kvota se preneha uporabljati, ko se sedanje kvote STO za banane pod oznako KN 0803 00 19 nadomestijo z režimom „samo tarife“.